Diari Oficial de la Generalitat Valenciana


Sumari del DOGV 6021, del 26-05-2009 (2009/5938)

DECRET 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/05/22/70**

### Versions

 25/02/2022 - Actualitat  05/04/2013 - 24/02/2022  Text inicial: 27/05/2009 - 04/04/2013 

### Dades del document

Número de DOGV
:   6021

Data del DOGV
:   26-05-2009

Secció del DOGV
:   I. DISPOSICIONS GENERALS

Número del document
:   2009/5938


Data del document
:   22-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * protecció de la flora
    * protecció del medi ambient
    * zona protegida
    * espècie protegida
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 25.02.2022 -**

**Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació.**

 

[**(DOGV núm. 6021 de 26.05.2009)**](https://dogv.gva.es/datos/2009/05/26/pdf/2009_5938.pdf "Enllaç a la disposició publicada en el DOGV (pdf)")

 

 

**ÍNDEX**

 

**Preàmbul**

**Capítol I. Disposicions generals**

**Capítol II. Categories de protecció**

**Capítol III. Llocs protegits per a la flora silvestre**

**Capítol IV. Prevenció de danys a la flora**

**Capítol V. Complement científic i seguiment de la conservació**

**Capítol VI. Disposicions sancionadores**

**Disposicions addicionals**

**Disposició derogatòria única**

**Disposicions finals**

**Annex I. Catàleg Valencià d'Espècies de Flora Amenaçades**

**Annex II. Llistat d'espècies de flora protegides no catalogades**

**Annex III. Llistat d'espècies de flora vigilades**

**Annex IV. Hàbitats protegits**

 

 

La Comunitat Valenciana és una de les regions amb més riquesa florística d'Europa, la qual cosa, unida a l'elevat nombre d'endemismes que alberga, posa en relleu la seua singularitat científica i el seu interés conservacionista. L'elevada diversitat paisatgística que presenta, derivada de l'ampli gradient de variables ambientals i de l'ús tradicional per part de l'home, ha generat un ric mosaic d'hàbitats que, en molts casos, sustenta una flora especialitzada i única. A més, la flora valenciana està vinculada a les tradicions del poble valencià (gastronomia, folklore, llenguatge, toponímia, art, usos cerimonials o religiosos, simbologia).

La flora de la Comunitat Valenciana està integrada per més de 5.000 tàxons, que majoritàriament creixen a terrenys naturals o seminaturals. Entre les plantes vasculars es coneixen uns 3.200 tàxons, dels quals uns 370 són endemismes de la península Ibèrica o iberobaleàrics. Entre aquests, 64 són exclusius de les nostres terres, per la qual cosa la responsabilitat de la seua conservació recau íntegrament en el poble valencià. També són abundants els tàxons relictes i els arqueòfits, lligats a usos tradicionals del territori ja desapareguts o en declivi. En termes generals, es considera que molts d'aquests tàxons es troben molt amenaçats i, majoritàriament, requereixen mesures de protecció legal. En altres casos, com ocorre amb les plantes lligades a ambients alterats per l'home, els marcs habituals de protecció legal els resulten perjudicials, per la qual cosa la seua conservació pot dependre del manteniment d'usos tradicionals del territori.

La conscienciació social en matèria de conservació de la natura i, en particular de la flora silvestre, s'ha incrementat sensiblement. Ha succeït el mateix amb les infraestructures científiques i tècniques implicades directament o indirectament en la preservació de la flora valenciana. Aquesta situació planteja noves necessitats que requereixen un suport normatiu que reconega el treball que efectuen i que incorpore la preservació de la flora valenciana al model dominant a la Unió Europea, en el qual els centres d'investigació participen en la presa de decisions sobre les operacions de conservació i en la responsabilitat ulterior sobre aquestes. Un aspecte substancial d'aquest avanç es plasma en la creació del Banc de Dades de la Biodiversitat (BDB) i del Centre per a la Investigació i l'Experimentació Forestal de la Comunitat Valenciana (CIEF), que canalitzen iniciatives d'informació i de projectes I+D, i tindran un paper primordial per a la conservació activa de la flora silvestre valenciana.

D'altra banda, la vigent Llei 42/2007, de 13 de desembre, del patrimoni natural i de la biodiversitat, crea la Llista d'espècies silvestres de protecció especial, en el si del qual s'estableix el Catàleg espanyol d'espècies amenaçades, amb dues categories de protecció, i els instruments de planificació de les actuacions de conservació per als tàxons amenaçats: plans de recuperació i plans de conservació. La llei autoritza les comunitats autònomes a establir llistes i catàlegs equivalents per al seu àmbit territorial i a establir altres règims específics de protecció.

Per a la classificació dels tàxons en les diferents categories de protecció d'aquest decret s'han aplicat els criteris orientadors per a la inclusió de tàxons i poblacions en catàlegs d'espècies amenaçades aprovats el 2004 per la Comissió Nacional de Protecció de la Natura i publicats pel Ministeri de Medi Ambient.

No obstant això, la conservació de la flora no ha de restringir-se a un marc regulador que pivote exclusivament sobre les limitacions d'ús o afectació i els mecanismes punitius que poden aplicar-se en cas d'infracció. Per a molts tàxons, el cessament o l'evitació de les actuacions o factors externs que en motiven el retrocés no impedeix detenir-lo; pel contrari, molts d'aquests requereixen mesures complementàries fora de l'hàbitat natural on viuen, en bancs de germoplasma o de teixits vegetals.

D'altra banda, l'experiència acumulada en protecció i gestió activa de xicotets enclavaments per a la conservació vegetal, mitjançant la figura de la microreserva vegetal, creada pel Decret 218/1994, de 17 d'octubre, del Consell, aconsella introduir modificacions pel que fa a la seua extensió al medi marí, la modificació de la normativa que regula la seua delimitació en camp o el mateix nom de la figura de protecció.

D'acord amb l'anterior, és igualment important que la normativa valenciana s'acoste al nivell assolit als països més desenvolupats, on la conservació de la flora no és un mer exercici tècnic de l'administració, que pot desviar-se de les directrius que marca l'avanç científic. Cada vegada més, la biologia de la conservació demostra que els esforços de la preservació *in situ* i *ex situ* poden ser estèrils si no es disposa prèviament d'una informació precisa de l'origen dels problemes responsables de la regressió del tàxon. En el mateix sentit, és important que l'administració gestora assimile l'avanç de la investigació, en matèria de criteris deontològics o d'altres que han de considerar-se en la recol·lecció i el maneig de les plantes per a la seua conservació. Per tant, és necessari sotmetre les accions de conservació tutelades per l'administració pública valenciana a l'assessorament científic, mitjançant la creació d'un consell específic, que participe en la presa de decisions o guie els òrgans competents de la Generalitat per a adoptar-les.

Tot l'anterior justifica la necessitat de modificar el marc normatiu per a la conservació de la flora silvestre. A aquest efecte, vist el que estableixen la Llei 42/2007, de 13 de desembre, del patrimoni natural i de la biodiversitat, i la Llei 3/1993, de 9 de desembre, de la Generalitat, forestal de la Comunitat Valenciana, a proposta del conseller de Medi Ambient, Aigua, Urbanisme i Habitatge, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 22 de maig de 2009,

 

**Índex** **▲**

 

DECRETE

 

CAPÍTOL I  
 DISPOSICIONS GENERALS

 

**Article 1. Objecte i àmbit**

1. Aquesta norma desenvolupa disposicions de la Llei 42/2007, de 13 de desembre, del patrimoni natural i de la biodiversitat, i de la Llei 3/1993, de 9 de desembre, de la Generalitat, forestal de la Comunitat Valenciana, per a regular la protecció de la flora silvestre a la Comunitat Valenciana.

2. Aquesta norma s'aplica a les plantes i les algues a la Comunitat Valenciana i a les zones marines en què la Generalitat exerceix competències ambientals. Les disposicions derivades de la Llei 3/1993, de 9 de desembre, de la Generalitat, Forestal de la Comunitat Valenciana, i el seu reglament, aprovat pel Decret 98/1995, de 16 de maig, del Consell, s'apliquen a l'àmbit territorial establit per aquestes.

3. Les disposicions d'aquesta norma afecten les espècies pures, les híbrides i els tàxons de rang inferior derivats d'aquestes.

4. Aquest decret estableix marcs de protecció per a les espècies o altres unitats taxonòmiques botàniques, en el capítol II, articles 6 al 17, i per als llocs on creixen aquestes espècies i els ecosistemes que les alberguen, en el capítol III, articles 18 al 20.

 

**Article 2. Finalitats i principis d'actuació**

1. Són finalitats d'aquest decret:

a) Planificar el manteniment i la recuperació de les espècies vegetals singulars i de les formacions o ecosistemes específics mitjançant el programa de conservació de flora valenciana.

b) Dotar d'un marc de protecció jurídica les espècies més amenaçades de la flora valenciana, mitjançant el Catàleg valencià d'espècies de flora amenaçades i altres categories complementàries.

c) Assegurar la preservació de les espècies que requereixen mesures de conservació.

d) Ordenar i fomentar les unitats que participen en la conservació *ex situ* de les espècies amenaçades.

e) Evitar l'expansió de les espècies al·lòctones, limitant-ne l'ús en el medi natural.

f) Assegurar l'accés a informació bàsica sobre la flora silvestre valenciana i fomentar-ne el coneixement i la difusió pública.

g) Garantir el seguiment a llarg termini de les espècies mitjançant xarxes d'enclavaments i poblacions protegides *in situ*.

h) Fomentar la participació pública, la custòdia del territori i la creació de xarxes d'estudi i conservació activa de la flora silvestre.

i) Assegurar l'intercanvi de coneixements sobre conservació de flora silvestre.

2. Amb caràcter general, les actuacions de la Generalitat en les matèries d'aquest decret s'han de guiar pels principis següents:

a) Ordenació de la conservació de la flora silvestre mitjançant plans i programes.

b) Obtenció i aplicació d'informació tecnicocientífica per a la conservació de la flora.

c) Prioritat a la conservació de les espècies més amenaçades, rares o endèmiques, com també als principals microhàbitats on es concentren les seues poblacions.

d) Manteniment de la diversitat genètica de la flora valenciana.

e) Prevenció del desplaçament genètic, ecològic o demogràfic per espècies al·lòctones.

f) Reducció d'impactes sobre la flora silvestre.

g) Augment dels nexes entre flora i societat i recuperació de la informació etnobotànica.

 

**Article 3. Competències**

1. Les conselleries les activitats de les quals queden afectades per les disposicions ací establides i, en especial, les relatives a l'ús d'espècies de flora en obra pública, comerç o exposició per al comerç i cultiu agrícola de flora útil o ornamental, han d'adequar les seues disposicions al que preveu aquest decret, i emetre, si escau, normes que ajuden a desenvolupar-lo.

2. Sense minva del que indica l'apartat anterior, correspon a la conselleria competent en matèria de medi ambient el desenvolupament normatiu d'aquest decret.

 

**Article 4. Programa de conservació de flora valenciana**

1. El programa especial de manteniment o recuperació d'espècies singulars i de formacions o ecosistemes específics previst en l'article 29.1 de la Llei 3/1993, de 9 de desembre, de la Generalitat, forestal de la Comunitat Valenciana, es denominarà Programa de conservació de flora valenciana, pel que fa a espècies vegetals.

2. Aquest programa ha de reunir la informació actualitzada sobre l'estat de la flora singular i els ecosistemes específics, i pretén:

a) Establir prioritats de conservació, tant pel que fa a espècies com a territoris. Ha d'actuar com a pla director dels plans de recuperació, conservació, gestió i acció per a espècies previstos en aquest decret.

b) Optimitzar els esforços de conservació de les administracions públiques.

c) Establir regles sectorials que garantisquen el respecte i l'ús sostenible de la flora.

 

**Article 5. Informació general de la flora**

1. Correspon a la conselleria competent en matèria de medi ambient recopilar la informació tecnicocientífica per a la gestió de la flora silvestre, custodiar-la, gestionar-la i posar-la a disposició dels ciutadans. La informació pot ser denegada en els supòsits previstos en l'article 13 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, especialment en el que disposa l'apartat 13.2.h) sobre localització d'espècies amenaçades.

2. La informació que ha de reunir-se i custodiar-se ha d'incloure la llista completa de tàxons de flora de la Comunitat Valenciana (llista patró) i, en la mesura que siga possible, la qualificació d'aquests segons els criteris de la Unió Internacional de Conservació de la Natura (classificació UICN). Aquesta informació s'ha de posar a disposició del públic mitjançant el Banc de Dades de la Biodiversitat (BDB), creat per Ordre de 27 de novembre de 2003, de la Conselleria de Territori i Habitatge.

 

**Índex** **▲**

 

CAPÍTOL II  
 CATEGORIES DE PROTECCIÓ

 

**Article 6. Categories i directrius interpretatives**

1. Els tàxons la conservació dels quals exigisca un marc normatiu s'han d'incloure en alguna de les categories següents, ordenades de major a menor intensitat de protecció:

a) Tàxons protegits catalogats: aquestes espècies constitueixen el Catàleg valencià d'espècies de flora amenaçades

b) Tàxons protegits no catalogats

c) Tàxons vigilats

Les poblacions aïllades o bé definides geogràficament d'un determinat tàxon poden disposar d'un nivell de protecció diferent del de la resta del tàxon.

2. Els tàxons han de figurar en les llistes amb, almenys, el nom científic i l'abreviatura de l'autor d'aquest nom.

3. La conselleria competent en matèria de medi ambient ha de regular el cas de les espècies protegides per aquest decret que tinguen varietats objecte de cultiu agrari, ornamental o forestal. Preventivament, quan aquestes varietats siguen clarament distingibles de les formes silvestres, queden excloses de les mesures de protecció *ex situ* previstes en aquest decret. Igualment, s'exclouen de protecció els tàxons protegits els efectius dels quals provinguen de l'assilvestrament de parents cultivats.

 

**Article 7. Catàleg valencià d'espècies de flora amenaçades**

1. En desenvolupament de l'article 55.3 de la Llei 42/2007, de 13 de desembre, del patrimoni natural i de la biodiversitat, s'estableix el Catàleg valencià d'espècies de flora amenaçades, integrat pels tàxons de l'annex I d'aquest decret.

2. Les espècies del Catàleg espanyol d'espècies amenaçades tenen a la Comunitat Valenciana un nivell de protecció igual o superior al que tinguen en aquell catàleg.

3. El Catàleg valencià d'espècies de flora amenaçades es compon de les categories següents:

a) En perill d'extinció: inclou els tàxons la supervivència dels quals és poc probable si els factors responsables de la seua situació prevalen.

b) Vulnerable: inclou els tàxons susceptibles de passar a la categoria anterior en un futur immediat si els factors adversos responsables de la seua situació prevalen.

4. La conselleria competent en matèria de medi ambient ha de centrar els seus esforços de conservació en els tàxons catalogats que complisquen la condició de ser endemismes exclusius valencians, o de tenir a la Comunitat Valenciana gran part dels efectius espanyols o peninsulars.

 

**Article 8. Catalogació, descatalogació i canvi de categoria**

1. La catalogació, descatalogació o canvi de categoria d'un tàxon en el Catàleg valencià d'espècies de flora amenaçades s'ha d'aprovar mitjançant una ordre del conseller competent en matèria de medi ambient, quan hi haja informació tècnica o científica que així ho aconselle.

2. El procediment l'ha d'iniciar d'ofici la conselleria competent en matèria de medi ambient, a instància del Consell Científic Assessor de Flora Silvestre o a petició de qualsevol ciutadà o organització. En aquest últim cas, la sol·licitud ha d'anar acompanyada per una justificació científica, tècnica o social de la mesura proposada i de la documentació que ho justifique. Estudiada la sol·licitud, la conselleria competent en matèria de medi ambient decidirà la iniciació o no del procediment.

3. Les propostes de catalogació, descatalogació o canvi de categoria han de tenir l'informe del Consell Científic Assessor de Flora Silvestre.

 

**Article 9. Plans per a tàxons catalogats******[1]****

1. La inclusió dels tàxons en el catàleg, implica:

a) L'aprovació de plans de recuperació per als tàxons en perill d'extinció.

b) L'aprovació de plans de conservació per als tàxons vulnerables.

c) *Derogat*

2. Els plans esmentats els ha d'elaborar la direcció general competent en matèria de biodiversitat i s'han de sotmetre a dictamen del Consell Científic Assessor de Flora Silvestre.

3. Els plans han de ser aprovats pel conseller competent en matèria de medi ambient mitjançant una ordre, per als tàxons en perill d'extinció, i mitjançant una resolució, per a la resta de casos.

4. *Derogat*

 

**Article 10. Tàxons protegits no catalogats**

1. La categoria tàxons protegits no catalogats inclou els tàxons amenaçats que requerisquen un conjunt de limitacions d'afectació per a la seua conservació, però que no requereixen l'aplicació de mesures tan estrictes com les previstes per als catalogats. Es consideren tàxons protegits no catalogats els allistats en l'annex II d'aquest decret.

2. La inclusió o exclusió de tàxons en aquesta categoria es realitzarà per resolució del conseller, a proposta de la direcció general competent en matèria de biodiversitat. Les persones físiques o jurídiques poden elevar a la direcció general propostes de modificació justificades des del punt de vista científic. Totes les propostes han de ser valorades mitjançant dictamen del Consell Científic Assessor de Flora Silvestre.

 

**Article 11. Tàxons vigilats**

1. Són tàxons vigilats els inclosos l'annex III d'aquest decret. Aquests tàxons requereixen un marc de limitacions d'afecció, però no requereixen mesures tan estrictes com les previstes per als tàxons protegits catalogats i no catalogats. També s'han d'incloure en l'annex III els tàxons que complisquen algun dels criteris següents:

a) Els rars o singulars a la Comunitat Valenciana les poblacions de la qual corren risc de disminuir si no se sotmeten al que estableixen els articles 13 i 14.2.

b) Els extremadament rars a la Comunitat Valenciana, però les poblacions dels quals representen l'extrem de nuclis poblacionals més extensos i estables a comunitats autònomes veïnes.

c) Els longeus i rars, amb escassa o nul·la regeneració natural.

d) Els que mostren un progressiu declivi poblacional o viuen en hàbitats la qualitat dels quals es deteriora progressivament.

e) Els híbrids rars o d'interés científic.

f) Els tàxons autòctons rars descoberts recentment a la Comunitat Valenciana, com a mesura de precaució.

2. La inclusió o exclusió de tàxons en aquesta categoria es realitzarà per resolució del conseller, a proposta de la direcció general competent en matèria de biodiversitat. Les persones físiques o jurídiques poden elevar a la direcció general propostes de modificació justificades des del punt de vista científic. Totes les propostes han de ser valorades mitjançant dictamen del Consell Científic Assessor de Flora Silvestre.

 

**Article 12. Programes de reintroducció de tàxons aparentment extints**

Per als tàxons considerats aparentment extints a la Comunitat Valenciana, els quals s'identifiquen en els distints annexos d'aquest decret mitjançant un asterisc (\*), es podran redactar programes de reintroducció.

 

**Article 13. Protecció dels tàxons silvestres**

1. Tàxons protegits, catalogats i no catalogats, i vigilats: es prohibeix recollir-los, tallar-los, mutilar-los, arrancar-los o destruir-los en la natura. També es prohibeix posseir, naturalitzar, transportar, vendre, comerciar o intercanviar, oferir amb fins de venda o intercanvi, importar o exportar exemplars vius o morts, com també els propàguls o les restes, excepte els casos que reglamentàriament es determine. Aquestes prohibicions s'han d'aplicar a totes les fases del cicle biològic d'aquests tàxons.

2. No obstant això, en el cas de tàxons vigilats, es permet, sense necessitat d'autorització administrativa:

a) La recollida de xicotetes quantitats de planta, sense tallada o arrancada d'exemplars complets, amb fins científics, educatius o de conservació.

b) La possessió, el transport, el comerç, l'intercanvi i l'oferta amb fins de venda o l'intercanvi de:

1r. Espècimens recollits legalment en la natura abans de l'entrada en vigor d'aquest decret.

2n. Exemplars de segona o posterior generació de cultiu, de línies autoritzades per la conselleria competent en matèria de medi ambient.

3r. Exemplars autoritzats pel Centre per a la Investigació i Experimentació Forestal de la Comunitat Valenciana (CIEF), per a partides de material de reproducció forestal

c) Els exemplars obtinguts amb fins científics, educatius o de conservació.

3. Per a qualsevol de les categories de protecció d'aquest decret, queda prohibida qualsevol afecció a l'hàbitat que tinga repercussions negatives sobre els tàxons.

**Article 14. Alçament excepcional de les prohibicions**

1. Les prohibicions genèriques de l'article 13.1 per a tàxons catalogats només poden alçar-se, mitjançant autorització expressa de la conselleria competent en matèria de medi ambient, si no hi ha cap altra solució satisfactòria i sempre que això no comporte perjudicar el manteniment, en un estat de conservació favorable, de les poblacions del tàxon en la seua àrea de distribució natural, quan concórrega alguna de les circumstàncies següents:

a) Si de la seua aplicació deriven efectes perjudicials per a la salut i la seguretat de les persones.

b) Per a prevenir perjudicis importants als cultius, el bestiar, els boscos, la pesca i la qualitat de les aigües.

c) Quan siga necessari per raó d'investigació, educació, repoblació o reintroducció o quan es requerisca per a la propagació orientada a aquests fins.

d) Per a protegir la flora i la fauna silvestres i els hàbitats naturals.

2. Les prohibicions genèriques de l'article 13.1 per a tàxons protegits no catalogats i vigilats només poden alçar-se mitjançant autorització expressa de la conselleria competent en matèria de medi ambient, en les mateixes condicions i circumstàncies del punt anterior o, en el cas d'infraestructures o actuacions de transformació del territori, quan les corresponents declaracions d'impacte ambiental, estimacions d'impacte ambiental i memòries ambientals com a resultat de procediments d'avaluació d'impacte ambiental o avaluació ambiental de plans i programes, considere la necessitat d'afecció parcial sobre aquestes espècies, assumint els informes preceptius de la direcció general competent en matèria de biodiversitat, la qual ha de determinar les mesures correctores i compensatòries adequades per a assegurar el manteniment de la població en un estat de conservació igual o superior a l'inicial.

 

**Article 15. Autoritzacions**

1. Les autoritzacions administratives a què es refereix l'article 14 han d'especificar:

a) Els tàxons a què es referisca.

b) L'objectiu i la justificació de l'acció.

c) Els mitjans, les instal·lacions, els sistemes o mètodes que s'han d'emprar i els seus límits, com també les raons i el personal qualificat per a usar-los.

d) La natura i les condicions de risc, les circumstàncies de temps i lloc, i, si és procedent, les solucions alternatives no adoptades i les dades científiques utilitzades.

e) Les mesures de control que s'hi han d'aplicar.

f) La necessitat de presentar informes de les activitats realitzades. Quan la validesa excedisca d'un any natural, les persones autoritzades estan obligades a presentar, al final de cada any, un informe amb els resultats de les recol·leccions o les activitats realitzades.

g) Termini de validesa de l'autorització.

En el cas d'estar referides a tàxons protegits catalogats i no catalogats, aquestes autoritzacions han de ser públiques i motivades.

2. La sol·licitud d'autorització, que ha de ser motivada, ha d'aportar informació detallada sobre els epígrafs relacionats en l'apartat anterior. A més, ha de realitzar una estimació dels danys que podrien patir els tàxons com a resultat de l'actuació i dels controls que s'hi han d'exercir com a prevenció. Finalment, els que pretenguen obtenir autoritzacions per motius científics, educatius o de conservació han d'acreditar la seua competència en aquests àmbits.

3. Carnet de recol·lector científic de flora silvestre: seran expedits pels centres autoritzats per la conselleria competent en matèria de medi ambient al seu personal, amb el format que determine la direcció general competent en matèria de biodiversitat i les condicions següents:

a) No empararan la recol·lecció de tàxons en perill d'extinció, per als quals s'haurà d'exigir l'autorització prevista en l'apartat anterior.

b) Els carnets s'hauran de renovar cada any, i supeditar la renovació a la presentació de resultats de les activitats realitzades. Els centres d'investigació hauran de remetre a la direcció general competent en matèria de biodiversitat, abans del 31 de desembre de cada anualitat, els informes dels investigadors amb carnet adscrits al seu centre.

c) L'incompliment d'aquestes condicions podrà implicar la revocació de l'autorització al centre i la imposició de sancions administratives.

d) Els centres d'investigació rebran autorització renovable per períodes de fins a 5 anys.

Excepcionalment, la conselleria competent en matèria de medi ambient, a proposta del Consell Científic Assessor de Flora Silvestre previst en aquest decret, podrà concedir carnets d'aquest tipus a persones no adscrites a centres d'investigació o a associacions entre els fins de les quals estiga la investigació o que destaquen en el coneixement i la conservació de la flora valenciana. Als posseïdors d'aquest carnet els serà aplicable el que preveu l'apartat anterior.

4. L'obtenció de les autoritzacions previstes en aquest decret no eximeix les persones o entitats autoritzades de l'obtenció de les altres autoritzacions o permisos que recaiguen sobre els terrenys o espècies concretes, per raó de la seua propietat o de la convergència d'altres reglamentacions sectorials.

 

**Article 16. Tràmit i resolució**

1. Les resolucions d'autorització les ha de dictar l'òrgan competent, seguint el procediment iniciat d'ofici o a instància dels interessats.

2. *Derogat******[2]*****

3. Les autoritzacions referents a tàxons en perill d'extinció han de ser resoltes per la direcció general competent en matèria de biodiversitat. Per als casos dels apartats c) i d) de l'article 14.1, ha de constar en la tramitació l'informe del Consell Científic Assessor de Flora Silvestre. També han de ser resoltes per la direcció general les relatives a qualsevol tàxon protegit o vigilat que afecten més d'una província.

 

**Article 17. Aprofitaments de tàxons sotmesos a limitació especial a forests o terrenys forestals**

En exercici dels articles 34.4 i 61 de la Llei 3/1993, de 9 de desembre, de la Generalitat, forestal de la Comunitat Valenciana, poden limitar-se els aprofitaments dels tàxons que s'establisca reglamentàriament, mitjançant una ordre de la conselleria competent en matèria de medi ambient.

S'han d'incloure preferentment en aquesta categoria:

1. Tàxons rars o d'interés científic, però que no són protegits o vigilats.

2. Tàxons longeus o que assolisquen la maduresa a edat molt avançada.

3. Tàxons les poblacions dels quals disminueixen com a resultat d'activitats humanes.

4. Els tàxons autòctons que figuren en l'annex VI de la Llei 42/2007, de 13 de desembre, del patrimoni natural i de la biodiversitat.

 

**Índex** **▲**

 

CAPÍTOL III  
 LLOCS PROTEGITS PER A LA FLORA SILVESTRE

 

**Article 18. Microreserves de flora**

Són llocs protegits per a la flora silvestre totes les microreserves de flora oficialment declarades, seguint el procediment establit en l'article 5 del Decret 218/1994, de 17 d'octubre, del Consell, pel qual s'estableix i regula la figura de protecció d'espècies denominada microreserva vegetal, i tenint en compte les modificacions exposades en la disposició final primera d'aquest decret.

 

**Article 19. Hàbitats protegits**

1. Són hàbitats protegits els inclosos en l'annex IV d'aquest decret. Corresponen a ecosistemes rars, fràgils, amb risc de desaparició o que allotgen una elevada concentració d'espècies protegides o endèmiques.

2. Aquests hàbitats han de ser objecte d'atenció i tutela en els procediments d'avaluació d'impacte ambiental i avaluació ambiental de plans i programes. Quan els projectes d'obres o plans i programes avaluats pels procediments mencionats puguen afectar hàbitats protegits, han de tenir l'informe favorable de la direcció general competent en matèria de biodiversitat, la qual pot exigir l'aplicació de mesures correctores o compensatòries.

3. Les activitats o actuacions no sotmeses avaluació d'impacte ambiental i avaluació ambiental de plans i programes que provoquen la destrucció total o parcial, el deteriorament o l'alteració significativa d'un hàbitat protegit, dels seus components o del seu estat de conservació queden prohibides, excepte autorització motivada i pública de la direcció general competent en matèria de biodiversitat, la qual podrà exigir l'aplicació de mesures correctores o compensatòries.

4. La conselleria competent en matèria de medi ambient ha d'elaborar una cartografia dels hàbitats de l'annex IV. En absència d'aquesta cartografia, la seua identificació en camp es realitzarà d'acord amb els criteris establits en l'última versió del Manual d'interpretació dels hàbitats de la Unió Europea.

 

**Article 20. Terrenys forestals d'interés botànic**

1. Quan les forests propietat de la Generalitat i les forests d'utilitat pública tinguen espècies botàniques d'interés, ha de tenir-se en compte la seua presència en la delimitació d'àrees d'actuació, i han d'establir-se mesures per a fomentar la seua conservació en els corresponents plans forestals de demarcació.

2. D'acord amb l'article 24 de la Llei 3/1993, de 9 de desembre, de la Generalitat, forestal de la Comunitat Valenciana, es poden declarar zones d'actuació urgent per a conservar tàxons de flora d'especial valor.

 

**Índex** **▲**

 

CAPÍTOL IV  
 PREVENCIÓ DE DANYS A LA FLORA

 

**Article 21. Prevenció de danys**

1. A fi de prevenir, evitar i controlar el desplaçament genètic o ecològic de la flora silvestre per espècies al·lòctones, en desenvolupament de l'article 52.2 de la Llei 42/2007, de 13 de desembre, del patrimoni natural i de la biodiversitat, i per a salvaguardar l'elevada diversitat de la vegetació nitròfila, queden prohibides les conductes següents, excepte en terrenys declarats urbans o urbanitzables amb programa aprovat:

a) L'ús no autoritzat d'herbicides per al control de vegetació ruderal o viària en cunetes, talussos o vores de vies públiques interurbanes i, en general, en tot tipus de carreteres, camins, sendes i vies fèrries.

b) La plantació, sembra o dispersió:

1r. Aquelles espècies exòtiques que s'establisca reglamentàriament.

2n. Subespècies, varietats o races geogràfiques d'espècies autòctones diferents de les del lloc on s'introduïsquen.

2. La conselleria competent en matèria de medi ambient ha d'establir una reglamentació per a l'obtenció, comercialització i ús de material vegetal de reproducció. Correspon al Centre per a la Investigació i Experimentació Forestal de la Comunitat Valenciana (CIEF) l'elaboració paral·lela d'un manual orientatiu d'espècies i orígens recomanables del material de reproducció.

 

**Índex** **▲**

 

CAPÍTOL V  
 COMPLEMENT CIENTÍFIC I SEGUIMENT DE LA CONSERVACIÓ

 

**Article 22. Consell Científic Assessor de Flora Silvestre**

1. A fi de disposar de criteris científics per a la conservació de la flora es crea el Consell Científic Assessor de Flora Silvestre, la composició i funcionament del qual es fixarà per resolució de la conselleria competent en matèria de medi ambient.

2. El Consell Científic Assessor de Flora Silvestre és un òrgan col·legiat sense personalitat jurídica, presidit pel titular de la direcció general competent en matèria de biodiversitat i integrat per experts de l'administració i un representant de cada universitat i centre d'investigació amb línies actives aplicades a la conservació de la flora silvestre i experts de reconegut prestigi en aquesta matèria. Pot reunir-se tant en reunions presencials com a virtuals, però és necessària, al menys, una reunió presencial a l'any.

3. Els informes del Consell Científic Assessor de Flora Silvestre no tenen caràcter vinculant, però són preceptius en els casos establits en aquest decret o altres normes que així ho determinen.

 

**Article 23. Banc de Germoplasma de Flora Silvestre Valenciana**

1. Per a assegurar la continuïtat del patrimoni genètic de la flora valenciana es crea el Banc de Germoplasma de Flora Silvestre de la Comunitat Valenciana, gestionat per conveni amb la Universitat de València. Aquesta unitat es compon de les instal·lacions i mostres del Banc de Germoplasma del Jardí Botànic de la Universitat de València que, per raó de les clàusules de successius convenis i ajudes concedides per la Generalitat, són copropietat d'ambdues institucions.

2. El Banc de Germoplasma de Flora Silvestre de la Comunitat Valenciana ha de conservar propàguls viables del nombre més gran possible d'espècies de flora silvestre, i donar prioritat als tàxons protegits i vigilats i als endèmics exclusius o iberollevantins de la Comunitat Valenciana. En el marc de les seues possibilitats pressupostàries, la Generalitat ha d'ajudar a garantir aquesta conservació.

 

**Article 24. Banc de Llavors Forestals de la Comunitat Valenciana**

Correspon a la conselleria competent en matèria de medi ambient el manteniment i la reglamentació del funcionament del Banc de Llavors Forestals adscrit al CIEF, ampliant les funcions establides en el Decret 19/2005, de 28 de gener, del Consell, pel qual es crea el Centre per a la Investigació i l'Experimentació Forestal de la Comunitat Valenciana (CIEF), a:

1. L'emmagatzemament de fons duplicats de les mostres del Banc de Germoplasma de Flora Silvestre Valenciana.

2. La recol·lecció i el manteniment de propàguls d'espècies endèmiques, rares o amenaçades, en quantitats suficients per a abastir els projectes de conservació de la Generalitat.

3. La determinació de protocols de germinació i el cultiu de les espècies esmentades.

 

**Article 25. Col·laboradors en conservació de flora silvestre**

1. Per a promoure la participació pública i la d'organismes especialitzats en la conservació de la flora silvestre, la conselleria competent en matèria de medi ambient ha de nomenar col·laboradors en conservació de flora. La designació d'aquests s'ha de realitzar tenint en compte els criteris i codis de les principals organitzacions científiques i tècniques nacionals i internacionals en conservació de flora.

2. La conselleria competent en matèria de medi ambient ha de promoure fórmules que faciliten la participació pública en labors expertes de conservació, i establir figures de col·laboració i cooperació com:

a) Els convenis marc i acords amb entitats i associacions no governamentals especialitzades en l'estudi i la conservació de la flora, amb seu a la Comunitat Valenciana.

b) El voluntariat i altres formes de cooperació de tercers amb la Generalitat per a la conservació d'espècies o hàbitats, com també per al control de plantes invasores.

c) El suport de projectes de formació i educació ambiental orientats a la conservació de la flora silvestre i els seus hàbitats.

3. En funció de les disponibilitats pressupostàries, ha de promoure fórmules de suport econòmic per a sustentar aquestes col·laboracions, com també per a incrementar la implantació d'iniciatives de custòdia del territori que afavorisquen la flora silvestre.

4. Quan el seu objecte i condicions així ho imposen, les actuacions previstes en els apartats anteriors s'han de subjectar a les disposicions de la Llei 30/2007, de 30 d'octubre, de contractes del sector públic, i a la Llei 38/2003, de 17 de novembre, general de subvencions.

 

**Article 26. Unitats de conservació *ex situ***

1. A fi de promoure la participació pública i la d'organismes especialitzats en la conservació *ex situ* de la flora silvestre, la conselleria competent en matèria de medi ambient ha d'establir per via reglamentària sistemes de reconeixement i registre de les unitats de conservació següents:

a) Jardins botànics.

b) Herbaris.

c) Bancs de germoplasma.

d) Unitats de propagació *ex situ* i àrees de cultiu de flora silvestre.

e) Col·leccions vives o exposicions permanents de flora silvestre.

2. Aquesta reglamentació ha de reconéixer les unitats que segueixen criteris i codis acceptats per les principals organitzacions científiques i tècniques internacionals en matèries semblants i les associacions comunitàries o espanyoles amb major experiència científica. Igualment, ha de procurar la integració d'esforços de conservació de flora realitzats des de les entitats locals de la Comunitat Valenciana.

 

**Índex** **▲**

 

CAPÍTOL VI  
 DISPOSICIONS SANCIONADORES

 

**Article 27. Marc jurídic**

1. Les infraccions al que disposa aquest decret s'han de sancionar d'acord amb els articles 75 al 79, ambdós inclusivament, de la Llei 42/2007, de 13 de desembre, del patrimoni natural i de la biodiversitat, i els articles 68 al 76, ambdós inclusivament, de la Llei 3/1993, de 9 de desembre, de la Generalitat, forestal de la Comunitat Valenciana, per a les infraccions a articles que desenvolupen disposicions de les lleis indicades.

2. En cas d'accions susceptibles de sanció per ambdues normes, cal ajustar-se a la que tinga millor tipificació normativa de la infracció comesa.

 

**Article 28. Procediment sancionador**

L'inici dels procediments sancionadors correspon als serveis territorials de la conselleria competent en matèria de medi ambient. La resolució administrativa correspon:

1. En el cas de sancions relatives a la Llei 3/1993, de 9 de desembre, de la Generalitat, forestal de la Comunitat Valenciana, a les autoritats que estableix l'article 18.11 del seu reglament.

2. En el cas de sancions relatives a la Llei 42/2007, de 13 de desembre, del patrimoni natural i de Biodiversitat:

a) A la direcció territorial, quan la sanció no supere els 5.000 euros.

b) A la direcció general competent en matèria de biodiversitat, per a les sancions compreses entre 5.001 i 50.000 euros.

c) A la conselleria competent en matèria de medi ambient, per a les sancions compreses entre 50.001 i 200.000 euros.

d) Al Consell, per a les sancions per valor superior a 200.000 euros.

 

**Índex** **▲**

 

DISPOSICIONS ADDICIONALS

 

**Primera. Disponibilitat de material viu**

En el termini de sis mesos des de l'entrada en vigor d'aquest decret, els productors i particulars que estiguen en possessió de material viu dels tàxons inclosos en els annexos I, II i III, han de notificar-ho a la direcció general competent en matèria de biodiversitat.

 

**Segona. Disponibilitat de material en col·leccions científiques**

Igualment, les col·leccions científiques adscrites a centres d'investigació o de caràcter privat que incloguen material viu o exemplars d'herbari dels tàxons inclosos en els annexos I i II, han de notificar-ho en el termini d'un any.

 

**Índex** **▲**

 

DISPOSICIÓ DEROGATÒRIA

 

**Única. Derogació normativa**

Queda derogada l'Ordre de 10 de desembre de 1985, de la Conselleria d'Agricultura, Pesca i Alimentació, sobre espècies endèmiques o amenaçades.

 

**Índex** **▲**

 

DISPOSICIONS FINALS

 

**Primera. Modificació normativa**

1. Es modifica el Decret 218/1994, de 17 d'octubre, del Consell, pel qual s'estableix i regula la figura de protecció d'espècies denominada microreserva vegetal, en els articles i en els termes següents:

a) Es modifica l'article 1 del decret substituint l'expressió «microreserva vegetal» per «microrreserva de flora».

b) Es modifica l'article 2 del decret substituint l'expressió «aquella part de terreny de la Comunitat Valenciana» per «aquella part del territori terrestre o marítim la gestió ambiental del qual competeix a la Generalitat».

c) Es modifica l'article 4.1 del decret per a afegir la prohibició següent a la llista d'activitats prohibides, excepte autorització expressa, en una microreserva de flora: «g) Es prohibeix l'ús parcial o complet de les microreserves de flora com a descansadors habituals de bestiar, i queda, a més, prohibit l'establiment de tancaments temporals o permanents destinats al manteniment d'ovelles, cabres, vaques o altres espècies ramaderes».

d) Es modifica l'article 5.1 del decret en el sentit de substituir l'expressió «entitats o persones propietàries» per «persones físiques o jurídiques propietàries».

e) Es modifica l'article 5.2 del decret per a afegir a la llista d'entitats d'audiència obligatòria durant el tràmit de les normes de declaració de microreserves, les següents:

1.º El ministeri competent, quan les zones que s'han de declarar estiguen parcialment o totalment incloses en el domini públic maritimoterrestre o el domini públic hidràulic.

2.º Les entitats públiques gestores de la servitud pública de vies de comunicació, quan les zones que s'han de declarar estiguen parcialment o totalment incloses en aquestes zones de servitud.

2. Es modifica l'Ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora, d'esta manera:

a) Es modifica l'article 4, apartat b), el qual queda redactat de la manera següent «b) La senyalització perimetral s'ha de realitzar mitjançant pivots o bigues metàl·liques d'entre 90 i 100 mm d'amplària, que han de sobreeixir almenys un metre sobre el sòl i s'han de col·locar al llarg del perímetre de la microreserva de manera que els límits d'aquesta siguen identificables. Aquests pivots han de tenir la coloració del metall amb què es construïsquen i han de portar el logotip de la Generalitat i de les microreserves de flora».

b) Com a conseqüència de l'anterior, s'elimina l'annex I de la norma referida.

 

**Segona. Ampliació d'annexos per a algues i plantes no vasculars**

Es faculta la conselleria competent en matèria de medi ambient per a elaborar i aprovar o, si és el cas, elevar per a l'aprovació, l'ampliació de les llistes dels annexos d'aquest decret pel que fa a plantes no vasculars i algues o, si escau, als hàbitats en què s'estima que hi ha major concentració de tàxons amenaçats d'aquests grups.

 

**Tercera. Entrada en vigor**

Aquest decret entrarà en vigor l'endemà de la publicació en el Diari Oficial de la Comunitat Valenciana.

 

**Índex** **▲**

 

València, 22 de maig de 2009

 

El president de la Generalitat,  
 FRANCISCO CAMPS ORTIZ

 

El conseller de Medi Ambient, Aigua, Urbanisme i Habitatge,  
 JOSÉ RAMÓN GARCÍA ANTÓN

 

 

 

ANNEX I  
 Catàleg Valencià d’Espècies de Flora Amenaçades ****[3]****

 

 

ESPÈCIES (TÀXONS) EN PERILL DE EXTINCIÓ

*Allium subvillosum* Schult. & Schult. f.

*Althenia orientalis* (Tzevelev) García Murillo & Talavera

*Anacamptis papilionacea* (L.) R.M. Bateman (=*Orchis papilionacea*L.)

*Aristolochia clematitis* L.

*Asplenium marinum* L.

*Berberis hispanica* Boiss. & Reuter subsp. *hispanica*

*Boerhavia repens* L.

*Botrychium lunaria* (L.) Swartz

*Campanula mollis* L.

*Ceratophyllum submersum* L.

*Cheirolophus lagunae* Olivares & al.

*Cistus heterophyllus* subsp. *carthaginensis* (Pau) M.B. Crespo & Mateo

*Coeloglossum viride* (L.) Hartman

*Corema album* (L.) D. Don

*Dactylorhiza incarnata* (L.) Soó

*Elatine brochonii* Clav.

*Epipactis phyllanthes* G.E. Sm. (=*E.* *fageticola* (C.E. Hermos.) Devillers-Tersch. & Devillers)

*Euonymus latifolius* Mill.

*Euphrasia salisburgensis* Funk.

*Euphrasia stricta* J. F. Lehm.

*Festuca patula* Desf.

*Isoetes longissima* Bory (=*I. velatum* A. Braun)

*Launaea arborescens* (Batt.) Murb.

*Launaea lanifera* Pau

*Lemna trisulca* L.

*Leucanthemum arundanum* (Boiss.) Cuatrec.

*Limonium albuferae* P.P. Ferrer & al.

*Limonium bellidifolium* (Gouan) Dumort.

*Limonium dufourii* (Girard) O. Kuntze

*Limonium irtaense* P.P. Ferrer & al.

*Limonium lobatum* (L.f.) O. Kuntze

*Limonium perplexum* L. Sáez & Rosselló

*Littorella uniflora* (L.) Asch.

*Marsilea strigosa* Willd.

*Medicago citrina* (Font Quer) Greuter

*Moneses uniflora* A.Gray

*Myriophyllum alterniflorum* DC.

*Nymphaea alba* L. (només poblacions naturals)

*Odontites kaliformis* (Willd.) Pau (=O. *valentinus* M.B. Crespo & Mateo)

*Parentucellia viscosa* (L.) Caruel

*Phyllitis sagittata* (DC.) Guinea & Heywood

*Reseda hookeri* Guss.

*Reseda lanceolata* Lag.

*Salsola soda* L.

*Serapias lingua* L.

*Silene cambessedesii* Boiss. & Reuter

*Silene hifacensis* Rouy

*Solenopsis laurentia* (L.) C. Presl

*Thelypteris palustris* Schott

*Utricularia australis* R. Br.

 

 

ESPÈCIES (TÀXONS) VULNERABLES

 

*Ajuga pyramidalis subsp. meonantha* (Hoffmanns. & Link) Fern. Casas

*Apium repens* (Jacq.) Lag.

*Argyrolobium uniflorum* (Decne) Jaub. & Spach

*Armeria fontqueri* Pau

*Asplenium seelosii* Leyb. subsp. *glabrum* (Litard. & Maire) Rothm.

*Astragalus oxyglottis* M. Bieb.

*Callipeltis cucullaria* (L.) Steven

*Carex digitata* L.

*Carex remota* L.

*Centaurea alpina* L.

*Centaurea podospermifolia* Loscos & J. Pardo

*Cotoneaster granatensis* Boiss.

*Dactylorhiza insularis* (Sommier) Landw.

*Dactylorhiza maculata* (L.) Soó

*Diplotaxis ibicensis* (Pau) Gómez-Campo

*Epipactis atrorubens* Besser

*Epipactis bugacensis* (=*E. rhodanensis* Gévaudan & Robatsch)

*Euphorbia nevadensis* Boiss. & Reuter subsp. *nevadensis*

*Ferula loscosii* (Lange) Willk.

*Frangula alnus* Mill. s.a.

*Fumaria munbyi* Boiss. & Reuter

*Genista umbellata* (Desf.) Poir. subsp. umbellata

*Gymnadenia densiflora* A. Dietr.

*Halimium atriplicifolium* (Lam.) Spach

*Halopeplis amplexicaulis* (Vahl) Cesati & al.

*Helianthemum caput-felis* Boiss.

*Himanthoglossum hircinum* (L.) Spreng.

*Kernera saxatilis* subsp. *boissieri* (Reuter ex Boiss. & Reuter) Nyman

*Laserpitium latifolum* L.

*Lavatera triloba* L.

*Linaria oligantha* Lange subsp. *oligantha*

*Maytenus senegalensis* subsp. *europaea* (Boiss.) Güemes & M.B. Crespo

*Narcissus perezlarae* Font Quer

*Neotinea conica* (Willd.) R.M. Bateman (=*Orchis conica* Willd.)

*Ophrys castellana* J. Devillers-Terschuren & P. Devillers

*Rumex roseus* L.

*Serapias strictiflora* Veiga

*Teucrium campanulatum* L.

*Teucrium lepicephalum* Pau

*Thymus richardii* subsp. *vigoi* Riera & al.

*Thymus webbianus* Rouy

*Triglochin barrelieri* Loisel.

*Vitaliana primuliflora* subsp. *assoana* Laínz

*Zannichellia contorta* (Desf.) Chamiso & Schlescht.

 

**Índex** **▲**

 

 

ANNEX II  
 Llistat d’espècies de flora protegides no catalogades ****[4]****

 

 

*Achillea santolinoides* Lag.

*Acis valentina* (Pau) Lledó & al. (=*Leucojum valentinum* Pau)

*Alisma lanceolatum* With.

*Allium stearnii* Pastor & Valdés

*Ammochloa palaestina* Boiss.

*Anacamptis collina* (A. Russell) R. Bateman, Pridgeon & M. Chase (=*Orchis collina* A. Russell)

*Anarrhinum fruticosum* Desf.

*Anarrhinum laxiflorum* Boiss.

*Anemone nemorosa* L.

*Anthyllis lagascana* Benedi

*Antirrhinum pertegasii* Rothm.

*Antirrhinum pulverulentum* Lázaro Ibiza

*Antirrhinum valentinum* Font Quer

*Asparagus prostratus* Dumort.

*Asplenium majoricum* Litard.

*Astragalus alopecuroides* subsp. *grossii* (Pau) Rivas Goday & Rivas Mart.

*Athyrium filix-femina* (L.) Roth

*Atropa belladonna* L.

*Baldellia ranunculoides* (L.) Parl.

*Biarum dispar* (Schott) Talavera

*Bupleurum tenuissimum* L.

*Calicotome villosa* (Poir.) Link

*Carex elata* All.

*Castellia tuberculosa* (Moris) Bor

*Centaurea lagascae* Nyman (=*C. resupinata* Coss. subsp. *resupinata* p.p.)

*Centaurea toletana* Boiss. & Reuter

*Chamaeiris foetidissima* (L.) Medik.

*Chamaeiris reichenbachiana* (Klatt) M.B. Crespo

*Clematis cirrhosa* L.

*Commicarpus africanus* (Lour.) Dandy

*Crypsis schoenoides* (L.) Lam.

*Dactylorhiza sambucina* (L.) Soó

*Damasonium polyspermum* Coss.

*Dianthus armeria* L. (només poblacions naturals)

*Dianthus carthusianorum* L. (només poblacions naturals)

*Dryopteris filix-mas* (L.) Schott

*Echium flavum* subsp. *saetabense* (Peris & al.) Mateo & M.B. Crespo

*Epilobium montanum* L.

*Epipactis palustris* (L.) Crantz

*Equisetum moorei* Newman

*Erodium celtibericum* Pau

*Erophaca baetica* (L.) Boiss.

*Euphorbia boetica* Boiss.

*Euphorbia nevadensis* subsp. *bolosii* Molero & Rovira

*Ferulago ternatifolia* Solanas & al.

*Festuca nevadensis* (Hackel) Markgr.-Dann.

*Frankenia thymifolia* Desf.

*Galanthus nivalis* L.

*Garidella nigellastrum* L.

*Genista longipes* Pau

*Gypsophila bermejoi* G. López

*Halimium umbellatum* subsp. *viscosum* (Willk.) O. Bolòs & Vigo

*Helianthemum guerrae* Sánchez Gómez & al.

*Helianthemum sanguineum* Dunal

*Himantoglossum robertianum* (Loisel.) P. Delforge (=*Barlia robertiana* (Loisel.) Greuter)

*Iberis pectinata* Boiss. & Reuter

*Jasione mansanetiana* R. Roselló & Peris

*Juniperus oxycedrus* subsp. *macrocarpa* (Sm.) Ball

*Juniperus phoenicea* subsp. *turbinata* (Guss.) Nyman

*Lappula marginata* (M. Bieb.) Gürke

*Lavatera olbia* L.

*Limonium densissimum* (Pignatti) Pignatti

*Limonium interjectum* J.X. Soler & Rosselló

*Limonium mansanetianum* M.B. Crespo & M.D. Lledó

*Linaria orbensis* Carretero & Boira

*Listera ovata* (L.) R. Br.

*Lonicera biflora* Desf.

*Lupinus mariae-josephae* H. Pascual

*Lythrum borysthenicum* (Schrank) Litv.

*Mentha cervina* L.

*Mercurialis perennis* L.

*Microcnemum coralloides* (Losc. & Pardo) Buen

*Micromeria inodora* (Desf.) Benth.

*Narcissus bulbocodium* L.

*Narcissus pseudonarcissus* L. subsp. *eugeniae* (Fern. Casas) Fern. Casas

*Neotinea ustulata* (L.) R.M. Bateman, Pridgeon & M.W. Chase (=*Orchis ustulata* L.)

*Neottia nidus-avis* (L.) Rich.

*Nothoceras bicorne* (Aiton) Amo

*Oenanthe crocata* L.

*Ophioglossum lusitanicum* L.

*Ophioglossum vulgatum* L.

*Ophrys incubacea* Bianca

*Orchis purpurea* Huds.

*Orobanche schultzii* Mutel

*Parnassia palustris* L.

*Persicaria amphibia* (L.) Gray

*Petrocoptis pardoi* Pau

*Phyllitis scolopendrium* (L.) Newman

*Pimpinella villosa* Schousb.

*Pinguicula dertosensis* (Cañig.) Mateo & M.B. Crespo

*Pinguicula saetabensis* M.B. Crespo & al.

*Pinguicula vallisneriifolia* Webb

*Platanthera algeriensis* Batt. & Trabutt.

*Platanthera bifolia* (L.) Rich.

*Platanthera chlorantha* (Custer) Rchb.

*Polystichum aculeatum* (L.) Roth

*Polystichum setiferum* (Forssk.) Woynar

*Populus tremula* L.

*Potamogeton berchtoldii* Fieb.

*Pteris vittata* L.

*Puccinellia hispanica* M.A. Julià Berruezo & J.M. Monts.

*Quercus coutinhoi* Samp.

*Ribes uva-crispa* L.

*Ruscus hypophyllum* L. (només poblacions naturals)

*Salix tarraconensis* Font i Quer

*Saponaria officinalis* L. (només poblacions naturals)

*Saxifraga longifolia* Lapeyr.

*Scutellaria galericulata* L.

*Serapias parviflora* Parl.

*Seseli cantabricum* Lange

*Seseli montanum* subsp. *granatense* (Willk.) Pardo

*Sideritis chamaedryfolia* subsp. *littoralis* M.B. Crespo & al.

*Silene diclinis* (Lag.) Laínz

*Silene sedoides* Poir.

*Spergularia fallax* Lowe

*Sternbergia colchiciflora* Waldst. & Kit.

*Stipa barbata* Desf.

*Thalictrum maritimum* Dufour

*Thymus borgiae* Rivas Mart. & al.

*Thymus lacaitae* Pau

*Tilia platyphyllos* Scop. (només poblacions naturals)

*Ulmus glabra* Huds. (només poblacions naturals)

*Vaccinium myrtillus* L.

*Vella lucentina* M.B. Crespo

*Verbascum fontqueri* Benedi & J.M. Monts.

 

**Índex** **▲**

 

 

ANNEX III   
 Llistat d’espècies de flora vigilades ****[5]****

 

 

*Acer campestre* L.

*Aconitum vulparia* Rchb. subsp. *neapolitanum* (Ten.) Muñoz Garm.

*Allium melananthum* Coincy

*Ammoides pusilla* (Brot.) Breistr.

*Anabasis articulata* (Forssk.) Moq.

*Anacamptis coriophora* (=*Orchis coriophora* subsp. *Martrinii*(Timb.-Lagr.) Nyman)

*Anacamptis fragrans* (Pollini) R.M. Bateman (=*Orchis coriophora*L. subsp. *fragrans* (Pollini) K. Richt.)

*Anacamptis morio* (L.) R.M. Bateman & al.

*Anagallis monelli* L.

*Anagallis tenella* (L.) L.

*Androsace elongata* subsp. *breistrofferi* (Charpin & Greuter) Molero & J.M. Monts.

*Anthoxanthum odoratum* L.

*Anthyllis vulneraria* subsp. *alpestris* (Hegetschw.) Asch. & Graebn.

*Apteranthes munbyana* subsp. *hispanica* (Coincy) M.B. Crespo & Mateo

*Arabis alpina* L.

*Arenaria vitoriana* Uribe-Echebarría & Alejandre

*Armeria filicaulis* (Boiss.) Boiss.

*Asperula paui* subsp. *dianensis* (Font Quer) De la Torre & al.

*Asplenium foreziense* Le Grand

*Asplenium septentrionale* (L.) Hoffm.

*Asplenium trichomanes* subsp. *inexpectans* Lovis

*Aster linosyris* (L.) Bernh.

*Aster willkommii* Willk.

*Astragalus granatensis* Lam.

*Bassia hyssopifolia* (Pallas) O. Kuntze

*Brimeura amethystina* (L.) Salisb.

*Bupleurum gibraltarium* Lam.

*Cachrys sicula*L.

*Calystegia soldanella* (L.) R. Br.

*Campanula fastigiata* A. DC.

*Campanula speciosa* Pourr.

*Carduncellus dianius* Webb

*Carum verticillatum* (L.) Koch

*Cephalaria syriaca* Schrad.

*Chaenorhinum macropodum* subsp. *degenii* (Hervier) R. Fern.

*Chaenorhinum rupestre* (Guss.) Maire

*Chaenorhinum tenellum* (Cav.) Lange

*Chaetonychia cymosa* (L.) Sweet

*Chamaesyce peplis* (L.) Prokh.

*Cheilanthes hispanica* Mett.

*Cheilanthes tinaei* Tod.

*Cistus creticus* L.

*Clematis recta* L.

*Colchicum triphyllum* G. Kunze

*Convolvulus valentinus* Cav.

*Cotoneaster integerrinus* Medik.

*Crambe hispanica* subsp. *glabrata* (DC.) Cout.

*Crataegus granatensis* Boiss.

*Cressa cretica* L.

*Crocus nevadensis* Amo & Campo

*Cynomorium coccineum* L.

*Cytisus fontanesii* Spach

*Dactylorhiza fuchsii* (Druce) Soó

*Daphne laureola* L.

*Daucus carota* subsp. *hispanicus* (Gouan) Thell.

*Daucus crinitus* Desf.

*Delphinium staphisagria* L.

*Doronicum plantagineum* L.

*Epilobium tetragonum* L.

*Epipactis distans* Arvet-Touvet

*Epipactis microphylla* Sw.

*Epipactis tremolsii* Pau

*Equisetum palustre* L.

*Erica cinerea* L.

*Erodium aguilellae* López Udias & al.

*Erucastrum virgatum* subsp. *baeticum* (Boiss.) Gómez-Campo

*Eryngium ilicifolium* Lam.

*Euphorbia amygdaloides* L.

*Euphorbia paralias* L.

*Festuca plicata* Hackel

*Fumaria faurei* (Pugsley) Lidén

*Fumaria macrosepala* Boiss.

*Fumaria pugsleyana* (Pugsley) Lidén

*Gagea bohemica* Schult.f.

*Gagea reverchonii* Degen

*Gagea villosa* (M. Bieb.) Duby

*Gagea wilczekii* Br.-Bl. & Maire

*Galium javalambrense* López Udias & al.

*Galium rotundifolium* L.

*Genista jimenezii* Pau

*Genista tricuspidata* Desf.

*Gentiana cruciata* L.

*Glinus lotoides* L.

*Goodyera repens* (L.) R. Br.

*Gymnadenia conopsea* (L.) R. Br.

*Gypsophila tomentosa* L.

*Halimium halimifolium* (L.) Willk.

*Halocnemum strobilaceum* (Pallas) M. Bieb.

*Hedypnois arenaria* DC.

*Helianthemum almeriense* Pau

*Helianthemum angustatum* Pomel

*Helianthemum viscarium* Boiss. & Reuter

*Hydrocotyle vulgaris* L.

*Hypericum androsaemum* L.

*Ilex aquifolium* L. (només poblacions naturals)

*Jasione sessiliflora* Boiss. & Reuter subsp. *sessiliflora*

*Juncus capitatus* Weigel

*Juncus pygmaeus* Rich.

*Kundmannia sicula* (L.) DC.

*Lafuentea rotundifolia* Lag.

*Laserpitium nestleri* Soyer-Willemet

*Laurus nobilis* L. (només poblacions amb alt grau de naturalitat)

*Lavatera mauritanica* Durieu

*Lepidium subulatum* L.

*Leucanthemum decipiens* Pomel

*Limodorum trabutianum* Batt.

*Limonium rigualii* M.B. Crespo & Erben

*Limonium santapolense* Erben

*Limonium scopulorum* M.B. Crespo & M.D. Lledó

*Limonium thiniense* Erben

*Linaria amethystea* (Lam.) Hoffmanns & Link

*Linaria depauperata* subsp. *hegelmaieri* (Lange) De la Torre & al.

*Linaria oligantha* subsp. *valentina* Sutton

*Linaria spartea* (L.) Willd.

*Lobularia maritima* subsp. *columbretensis* R. Fern.

*Lonicera pyrenaica* L.

*Lonicera splendida* Boiss.

*Lysimachia vulgaris* L.

*Lythrum tribracteatum* Salzm.

*Malva aegyptia* L.

*Melilotus siculus* (Turra) B.D. Jacks.

*Micromeria rodriguezii* Freyn & Janka

*Minuartia dichotoma* L.

*Minuartia valentina* (Pau) Sennen

*Monotropa hypopitys* L.

*Myricaria germanica* (L.) Desv.

*Narcissus pallidulus* Graells

*Nardus stricta* L.

*Nepeta tuberosa* subsp. *reticulata* (Desf.) Maire

*Notholaena maranthae* (L.) Desv.

*Ophrys ficalhoana* J.A. Guim.

*Ophrys riojana* C.E. Hermos.

*Ophrys santonica* J.M. Mathé & Melki

*Ophrys sphegodes* Mill.

*Orchis anthropophora* (L.) All. (=*Aceras antropophorum* (L.) Aiton f.)

*Orchis italica* Poir.

*Orchis langei* K. Richter

*Orobanche arenaria* Bieb.

*Orobanche ballotae* A.J. Pujadas Salva

*Orobanche foetida* Poir.

*Orobanche lavandulacea* Rchb.

*Orobanche olbiensis* (Coss.) Nym.

*Orobanche portoilicitana* A. Pujadas & M.B. Crespo

*Orobanche rosmarina* Beck

*Orthilia secunda* (L.) House

*Otanthus maritimus* (L.) Hoffmanns. & Link

*Persicaria bistorta* (L.) Samp.

*Phleum arenarium* L.

*Pilosella vahlii* (Froel.) F.W. Sch. & Sch. Bip.

*Pinus rhaetica* Brügger

*Pistorinia hispanica* (L.) DC.

*Plantago loeflingii* L.

*Polygonum maritimum* L.

*Populus canescens* (Aiton) Sm.

*Potamogeton coloratus* Hornem.

*Potentilla supina* L.

*Pyrola chlorantha* Schwartz

*Quercus cerrioides* Willk. & Costa

*Quercus pyrenaica* Willd.

*Radiola linoides* Roth

*Salix caprea* L.

*Sanicula europaea* L.

*Saponaria glutinosa* M. Bieb.

*Saxifraga carpetana* Boiss. & Reuter

*Saxifraga dichotoma* Willd.

*Senecio auricula* Coss.

*Sideritis chamaedryfolia* subsp. *chamaedryfolia*

*Sideritis leucantha* subsp. *bourgeana* (Boiss. & Reuter) Alcaraz & al.

*Sideritis murgetana* subsp. *littoralis* Obón & Rivera

*Silene otites* (L.) Wibel

*Silene pseudatocion* Desf. (només poblacions naturals, no derivades d'assilvestrament)

*Silene viridiflora* L.

*Sorbus torminalis* (L.) Crantz

*Spiranthes spiralis* (L.) Koch

*Stoibrax dichotomum* (L.) Rafin.

*Taxus baccata* L.

*Teesdalia coronopifolia* (J.P. Bergeret) Thell.

*Teucrium edetanum* M.B. Crespo & al.

*Teucrium pugionifolium* Pau

*Thymbra capitata* (L.) Cav.

*Thymelaea subrepens* Lange

*Thymus membranaceus* Boiss.

*Thymus serpylloides* subsp. *gadorensis* (Pau) Jalas

*Thymus vulgaris* subsp. *mansanetianus* P.P. Ferrer & al.

*Thymus willkommii* Ronninger

*Thymus zygis* subsp. *sylvestris* (Hoffmanns. & Link) Cout.

*Vella spinosa* Boiss.

*Wahlenbergia nutabunda* (Guss.) A. DC.

*Wolffia arrhiza* Wimm.

*Zannichellia peltata* Bertol.

*Ziziphora aragonensis* Pau

*Ziziphus lotus* (L.) Lam

 

**Índex** **▲**

 

 

ANNEX IV  
 HÀBITATS PROTEGITS

 

Codi Natura 2000 de la Directiva d'hàbitats (\*hàbitats prioritaris de la directiva)

 

1520     \* Vegetació gipsícola ibèrica (*Gypsophiletalia*)

1510     \* Estepes salines (*Limonietalia*)

2250     \* Dunes de les costes mediterrànies amb ginebres (*Juniperus* spp.)

1240     Penya-segats amb vegetació de les costes mediterrànies, amb espècies endèmiques de *Limonium* spp.

3170     \* Estancs temporals mediterranis (*Isoeto-Nanojuncetea*)

9560     \* Boscos mediterranis endèmics amb *Juniperus* [aplicable a les formacions de savina de muntanya (*Juniperus sabina*) o savina turífera (*J. thurifera*)]

4090     Matolls pulvinulars de alta muntanya, incloses les extensions a vegetacions culmícoles equivalents de cims mesomediterranis i supramediterranis

5230     \* Matolls de *Laurus nobilis*

7220     \* Fonts petrificants amb formació de tosques calcàries, *Cratoneurion*

8310     Coves no explotades pel turisme

9180     \* Bocos dels barrancs de *Tilio-Acerion*: til·leres, tremolars, omedes de *Ulmus glabra*, avellanars

9430     Boscos de *Pinus uncinata* [aplicable exclusivament a formacions o rodals de *Pinus sylvestris* que continguen *Pinus x rhaetica*]

9580     \* Boscos de *Taxus baccata* 

 

**Índex** **▲**

 

 

 

---

****[1]****Els apartats 1.*c* i 4 de l’article 9 es deroguen per la disposició derogatòria única del [**Decret 21/2012, de 27 de gener, del Consell**](https://dogv.gva.es/va/eli/es-vc/d/2012/01/27/21/), pel qual es regula el procediment d'elaboració i aprovació dels plans de recuperació i conservació d'espècies catalogades de fauna i flora silvestres, i el procediment d'emissió d'autoritzacions d'afectació a espècies silvestres (DOGV núm. 6702 de 30.01.2012).

****[2]****L’apartat 2 de l’article 16 es deroga per la disposició derogatòria única del [**Decret 21/2012, de 27 de gener, del Consell**](https://dogv.gva.es/va/eli/es-vc/d/2012/01/27/21/).

****[3]****L’annex I es modifica per l’[**Ordre 2/2022, de 16 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica**](https://dogv.gva.es/va/eli/es-vc/o/2022/02/16/2/), per la qual s'actualitzen els llistats valencians d'espècies protegides de flora i fauna (DOGV núm. 9285 de 24.02.2022).

****[4]****L’annex II es modifica per l’[**Ordre 2/2022, de 16 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica**](https://dogv.gva.es/va/eli/es-vc/o/2022/02/16/2/).

****[5]****L’annex III es modifica per l’[**Ordre 2/2022, de 16 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica**](https://dogv.gva.es/va/eli/es-vc/o/2022/02/16/2/).


Còpia Permalink ELI